Rockabye (երգ)

**Rockabye**, բրիտանական էլեկտրոնային Քլին Բենդիթ խմբի երգ, կատարվում է ճամայկացի դենսհոլ ոճի երգիչ Շոն Փոլի և բրիտանացի երգչուհի Անն Մարիի մասնակցությամբ։ Այն թողարկվել է 2016 թվականի հոկտեմբերի 21-ին և նրանց առաջին սինգլն է Միլան Նիլ Էյմին-Սմիտի՝ խմբից հեռանալուց հետո։ Երգը միայնակ մայրերի դժվարությունների մասին է, աղերսներ ունի ֆոլկլորային "Rock-a-bye Baby" երգի հետ։

2016 թվականի դեկտեմբերի 23-ին՝ Սուրբ ծնունդին, երգը դարձավ *UK Christmas number ones*-ի առաջատարը։ Դա *Christmas number one*-ի պատմության մեջ առաջին երգն էր, որ վեց շաբաթ մնաց որպես աղյուսակի առաջատար։ Ընդհանուր առմամբ երգը 9 շաբաթ մնաց *UK Singles Chart* աղյուսակի առաջատարը և գլխավորել 20 այլ երկրների հիթ-շքերթներ։

## Նախապատմություն
Քլին Բենդիթը հայտարարել է երգի մասին 2016 թվականի հոկտեմբերի 21-ին, որից ընդամենը երկու օր անց Նիլ Էյմին-Սմիտը լքում է խումբը։ Խոսելով *Digital Spy*-ի եթերում՝ Գրեյս Չատոն ասում է․ «Մենք երկար ժամանակ է՝ ուզում էինք աշխատել Շոն Փոլի հետ, և դա երազ էր թվում, որը մենք կարողացանք ի վերջո անել։ Անն Մարին պատմեց պատմություն, և մենք սիրեցինք նրա ձայնը։ Առաջին անգամ մենք լսել էին նրան Rudimental-ի կազմում և վերջին մի քանի տարիների ընթացքում մենք հանդիպել ենք նրան միլիոնավոր փառատոնների ժամանակ․ շատ հաճելի է համագործակցել նրա հետ»։ Չատոն առաջ անցնելով ասում է, որ խմբի անդամ Ջեք Փեթերսոնը Ինա Վրոլդսենի հետ երգ է հեղինակել, որը երգի բառերը գրել է իր որդու մասին, ինչի համար էլ «երգը հնչում է այնքան ճշմարտացի մեզ համար, և այնքան զգացմունքային է ու առանձնահատուկ»։

## Տեսահոլովակ
Երգի տեսահոլովակը թողարկվել է 2016 թվականի հոկտեմբերի 21-ին և ունի 4 րոպե 13 վայրկյան տևողություն։

## Հաջողություններ
2016 թվականի հոկտեմբերի 28-ին "Rockabye" երգը *UK Singles Chart*-ում զբաղեցնում է 7-րդ տեղը։ Հաջորդ շաբաթ այն բարձրանում է 3-րդ հորիզոնական, երրորդ շաբաթում մեծ թափ է հավաքում՝ զբաղեցնելով առաջին հորիզոնականը՝ հետո տեղը զիջելով Little Mix-ի "Shout Out to My Ex" երգին։ 2017 թվականի հունվարի 7-ին նա ինը շաբաթ անընդմեջ առաջին հորիզոնականում էր։ Այն նաև դարձավ Քլին Բենդիթի համար մեկ սինգլը Ավստրալիայում և համար առաջինը Ավստրիայում, Ֆինլանդիայում, Գերմանիայում, Իռլանդիայում, Նոր Զելանդիայում և Շվեյցարիայում։ 2016 թվականի դեկտեմբերի 23-ին, վեց շաբաթ մնալով որպես աղյուսակի առաջատար, "Rockabye" երգը *Christmas number one*-ում 2016 թվականին դարձավ առաջինը, առաջին անգամ լինելով ոչ X Factor-ի հաղթող երգ.: Սակայն այն վաճառվել էր ընդամենը 57.631 օրինակով՝ դառնալով բոլոր ժամանակներում ամենաքիչ վաճառված *Christmas number one*-ը։

ԱՄՆ-ում "Rockabye" երգը 2016 թվականի դեկտեմբերի 24-ին *Billboard Hot 100*-ում զբաղեցրեց 100-րդ տեղը՝ դառնալով Քլին Բենդիթի առաջին երգը այս աղյուսակ՝ 2014 թվականի "Rather Be"-ից հետո.: Այն ժամանակից ի վեր այն մտավ Top 40՝ հասելով մինչև 22-րդ հերիզոնական։ Այն նաև Անն Մարիի առաջին երգն է *Billboard Hot 100*-ում։ *Billboard's Dance/Mix Show Airplay* աղյուսակում 2017 թվականի փետրվարի 18-ի տվյալներով այն զբաղեցնում էր առաջին տեղը՝ Քլին Բենդիթին և Շոն Փոլին երկրորդ անգամ բերելով առաջին հորիզոնական, Անն Մարիին՝ առաջին անգամ։

## Երգացանկ

***Թվային ներբեռնում**
#"Rockabye" – 4:11

***CD սինգլ**
#"Rockabye" – 4:11
#"Rockabye" (Thomas Rasmus Chill Mix) – 3:38

***Թվային ներբեռնում – EP ռեմիքսներ**
#"Rockabye" (Jack Wins Remix) – 5:05
#"Rockabye" (End of the World Remix) – 2:54
#"Rockabye" (Elderbrook Remix) – 3:28
#"Rockabye" (Thomas Rasmus Chill Mix) – 3:38

***Թվային ներբեռնում – Լոդատո և Ջոզեֆ Դուվենի ռեմիքս**
#Rockabye (Lodato & Joseph Duveen Remix) – 3:18

***Թվաին ներբեռնում – Autograf Remix**
#Rockabye (Autograf Remix) – 4:09

***Թվային ներբեռնում – Էդեն Փրայս Ռեմիքս**
#Rockabye (Eden Prince Remix) – 3:24

***Թվային ներբեռնում – Ռայան Ռիբակ Ռեմիքս**
#Rockabye (Ryan Riback Remix) – 3:54

## Հիթ-շքերթ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2016 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Քլին Բենդիթի երգեր